[{"text_idx": "#000002", "text": "Croeso i Nant; hen fwthyn Gradd II* sydd wedi ei ail gynllunio\u2019n arbennig ar gyfer encilion ysgrifennu. Wedi ei leoli ar safle Canolfan Ysgrifennu Ty\u0302 Newydd, mae\u2019r bwthyn hunan-arlwyo yma yn darparu hafan gyffyrddus a thawel i unrhyw un sydd angen canolbwyntio ar waith ar y gweill, ychwanegu\u2019r manylion olaf un i\u2019ch gwaith ysgrifennu, neu i ailgynnau eich creadigrwydd."}, {"text_idx": "#000003", "text": "Yn eistedd rhwng y mo\u0302r a\u2019r mynyddoedd, mae Canolfan Ysgrifennu Ty\u0302 Newydd wedi ei lleoli ym mhentref Llanystumdwy yn agos i Ardal o Harddwch Naturiol Eithriadol, Pen Lly\u0302n. Mae milltiroedd o lwybrau arfordirol a choedwigol gerllaw i\u2019w harchwilio ac i ysbrydoli."}, {"text_idx": "#000004", "text": "Cynlluniwyd y bwthyn yn arbennig i ddarparu gofod pwrpasol a thawel i chi ganolbwyntio ar ysgrifennu. Mae Nant yn cynnwys: cegin fawr fodern, dwy ystafell wely ddwbl a\u0302 gwelyau maint King sydd a\u0302 desgiau ysgrifennu, ystafell ymolchi gyda chawod cerdded i mewn. Mae Wi-Fi ar gael drwy\u2019r ty\u0302, ac mae ardal eistedd glyd yn aros amdanoch yn y lolfa ar o\u0302l diwrnod hir o ysgrifennu."}, {"text_idx": "#000005", "text": "Mae encilion ar gael am arosiadau tair noson (Gwener i Llun), pedair noson (Llun i Gwener), neu saith noson (Llun i Llun). Fel arfer, bydd gan ymwelwyr fynediad i erddi Ty\u0302 Newydd, ein casgliadau llyfrgell eang, a bydd staff Llenyddiaeth Cymru bob amser ar gael i drafod ein rhaglenni a\u2019n cyfleoedd Datblygu Awduron. Hunan-arlwyo yw\u2019r encilion, mae gan y bwthyn gegin fawr fodern gyda phopty, microdon, tegell a thostiwr. Tra fod cyrsiau preswyl yn digwydd yn y ganolfan, gall opsiynau arlwyo fod yn bosib am ffi ychwanegol. Cysylltwch a\u0302 ni i drafod hyn ymhellach."}, {"text_idx": "#000006", "text": "Mae\u2019r prisiau, sy\u2019n cychwyn o \u00a3300, yn seiliedig ar un person yn aros i sicrhau eich bod yn derbyn y tawelwch a\u2019r heddwch sydd ei angen i ganolbwyntio. Fodd bynnag mae dwy ystafell wely, ac os hoffech archebu lle i ddau bydd posib gwneud hynny am ffi ychwanegol fechan:"}, {"text_idx": "#000015", "text": "Mae\u2019r llyfr archebion ar agor."}]